РЕПУБЛИКА БЪЛГАРИЯ
		В И С Ш    С Ъ Д Е Б Е Н    С Ъ В Е Т

П Р О Т О К О Л   №  1

от съвместното заседание на Комисия ”Професионална квалификация и информационни технологии” към Пленума на ВСС и Комисия „Бюджет и финанси“ към Пленума на ВСС,
проведено на 07.04.2021 г.

Днес, 07.04.2021 г. /сряда/ от 11:00 часа се проведе съвместно заседание на Kомисия “Професионална квалификация и информационни технологии” и Комисия „Бюджет и финанси“ към Пленума на ВСС, в състав:

          ЗАМ.ПРЕДСЕДАТЕЛ НА КПКИТ:    	ГЕРГАНА МУТАФОВА
   ЧЛЕНОВЕ:	          БОРЯНА ДИМИТРОВА
				                                     															        СВЕТЛАНА БОШНАКОВА 
															                       СЕВДАЛИН МАВРОВ
					 					
        ПРЕДСЕДАТЕЛ НА КБФ:          БОЯН МАГДАЛИНЧЕВ	
              ЧЛЕНОВЕ:	         БОРЯНА ДИМИТРОВА
				             ГЕРГАНА МУТАФОВА
             СЕВДАЛИН МАВРОВ
На заседанието присъстваха: 
Експертните сътрудници на КПКИТ: Тодор Събчев – директор на дирекция „ИТСС“ и Анелия Чомакова – началник отдел „ИО“ в дирекция „ИТСС“.
Експертните сътрудници на КБФ: Ирина Иванова - началник отдел „Бюджетно финансиране” и Елисавета Илиева – началник отдел „Счетоводство и методология”, той и главен счетоводител.

1.ОТНОСНО: Искане от административния ръководител на Софийски градски съд за осигуряване на средства за закупуване на 4 бр. планетарни скенери и 4 бр. скенери висок клас с автоматично подаващо устройство.
След проведеното обсъждане на съвместното заседание,

Комисия „Професионална квалификация и
информационни технологии” към Пленума на ВСС и Комисия „Бюджет и финанси“ към Пленума на ВСС
Р Е Ш И Х А:

1. ВЪЗЛАГАТ  на дирекция „Информационни технологии и съдебна статистика“ в срок от един месец да направи проучване на натовареността на сканиращата техника в съдилищата, с оглед потребностите на ЕИСС, както и проект на групиране на нуждите на съдилищата от закупуване на планетарни скенери.

Предлагат на Пленума на ВСС да приеме следното решение:
1. ДАВА СЪГЛАСИЕ за корекция по бюджетите на Висш съдебен съвет и Софийски градски съд, с цел осигуряване на средства за закупуване на 2 бр. планетарни скенери и 4 бр. скенери висок клас с автоматично подаващо устройство, както следва:
1.1. НАМАЛЯВА § 52-00 „Придобиване на ДМА“ на Висш съдебен съвет със 75 936 лв.
1.2. УВЕЛИЧАВА § 52-00 „Придобиване на ДМА“ на Софийски градски съд със 75 936 лв.

2.ОТНОСНО: Искане от административния ръководител на Софийски районен съд за осигуряване на средства за закупуване на 2 бр. планетарни скенери.
След проведеното обсъждане на съвместното заседание,

Комисия „Професионална квалификация и
информационни технологии” към Пленума на ВСС и Комисия „Бюджет и финанси“ към Пленума на ВСС
Р Е Ш И Х А:

Предлагат на Пленума на ВСС да приеме следното решение:
ДАВА СЪГЛАСИЕ за корекция по бюджетите на Висш съдебен съвет и Софийски районен съд с цел осигуряване на средства за закупуване на 2 бр. планетарни скенери, както следва:
1. НАМАЛЯВА § 52-00 „Придобиване на ДМА“ на Висш съдебен съвет с 45 120 лв.
2. УВЕЛИЧАВА § 52-00 „Придобиване на ДМА“ на Софийски районен съд с 45 120 лв.

ЗАМ.ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/

ГЕРГАНА МУТАФОВА

ПРЕДСЕДАТЕЛ НА КОМИСИЯ
„БЮДЖЕТ И ФИНАНСИ“
КЪМ ПЛЕНУМА НА ВСС:    /п/
							
БОЯН МАГДАЛИНЧЕВ